DJEČJI VRTIĆ SKRADIN 
PUT KRIŽA 1 A, 
22222 SKRADIN 
Upravno vijeće
KLASA: 112-03/26-02/07
URBROJ: 2182-3-1-26-02
Skradin,  4. kolovoza 2026.godine 

Na temelju članka 26., a u svezi s člankom 24.a Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23 i 22/26), članka 50. Statuta Dječjeg vrtića Skradin  i Odluke Upravnog vijeća  od 4. kolovoza 2026. godine, Upravno vijeće Dječjeg vrtića Skradin, raspisuje

NATJEČAJ
za radno mjesto
POMOĆNIK ZA DJECU S TEŠKOĆAMA U RAZVOJU ILI STRUČNO KOMUNIKACIJSKOG POSREDNIKA  (m/ž) 

- 1 izvršitelj/ica na određeno puno radno vrijeme najduže do 31. kolovoza 2027. godine
Sukladno Zakonu o predškolskom odgoju i obrazovanju i Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (''Narodne novine'', broj 145/2024) i Pravilniku o unutarnjem ustrojstvu i načinu rada Dječjeg vrtića Skradin:
- završeno najmanje četverogodišnje srednjoškolsko obrazovanje,
- završeno osposobljavanje i stečena djelomična kvalifikacija,
- da nije roditelj niti drugi član uže obitelji djeteta kojem se pruža potpora.
Radni odnos u dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.

Kandidati su obvezni priložiti sljedeću dokumentaciju:
- pisanu zamolbu, vlastoručno potpisanu, s navodom na koji natječaj se kandidat  javlja,
- životopis,
- dokaz o stručnoj spremi,
- dokaz o završenom osposobljavanju za pomoćnika za djecu s teškoćama ako ga kandidat posjeduje
- dokaz o državljanstvu
- dokaz o radnom stažu: elektronički zapis ili potvrda o podacima evidentiranim u matičnoj 
evidenciji HZMO-a (e-radna knjižica) - ne starije od 30 dana od dana objave natječaja 
- dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (ne starije od dana objave natječaja):
a. potvrdu kaznenog suda da se protiv kandidata ne vodi kazneni postupak sukladno 
čl.25.st.2 Zakona o predškolskom i obrazovanju - ne starija od 30 dana od dana 
objave natječaja 
b. potvrdu prekršajnog suda da se protiv kandidata ne vodi prekršajni postupak 
sukladno čl.25.st.4. Zakona o predškolskom i obrazovanju - ne starija od 30 dana od 
dana objave natječaja 
- potvrdu da osobi nisu izrečene mjere za zaštitu dobrobiti djeteta sukladno posebnom propisu 
(čl.25.st.10. Zakona o predškolskom odgoju i obrazovanju) od Hrvatskog zavoda za 
socijalni rad. 

Dokumentacija se predaje u izvorniku ili ovjerenom presliku.

Ako kandidat ostvaruje pravo prednosti pri zapošljavanju prema posebnom zakonu dužan je u 
prijavi na natječaj pozvati se na to pravo i ima prednost u odnosu na ostale kandidate samo 
pod jednakim uvjetima. Kandidat koji ostvaruje pravo prednosti pri zapošljavanju dužan je uz prijavu priložiti svu propisanu dokumentaciju odnosno sve dokaze o ostvarenju prava prednosti pri zapošljavanju prema posebnom zakonu, rješenje ili potvrda o priznatom statusu  iz kojeg je vidljivo navedeno pravo, potvrde o nezaposlenosti Hrvatskog zavoda za  zapošljavanje izdanu u vrijeme trajanja natječaja te dokaz iz kojeg je vidljivo na koji način je prestao radni odnos kod prethodnog poslodavca (rješenje, odluka, obavijest i sl.).

Kandidat koji može ostvariti pravo prednosti pri zapošljavanju sukladno članku 102. Zakona o  hrvatskim braniteljima iz Domovinskog rata i članovima njihovih obitelji (Narodne novine,  broj 121/17, 98/19, 84/21), članku 48. f Zakona o zaštiti vojnih i civilnih invalida rata  (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima. 

Da bi kandidat ostvario prednost pri zapošljavanju, osoba iz članka 102. stavak 1. – 3.  Zakona o hrvatskim braniteljima iz domovinskog rata i članovima njihovih obitelji (Narodne novine broj 121/17, 98/19, 84/21) dužan je uz prijavu na natječaj dostaviti dokaze o  ostvarivanju prava prednosti iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (Narodne novine broj 121/17, 98/19, 84/21). 
Poveznica na internetsku stranicu Ministarstva branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanje prednosti pri zapošljavanju, potražiti na slijedećoj poveznici: 
popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)

Kandidat koji se poziva na pravo prednosti pri zapošljavanju u skladu s člankom 48.f Zakona  o zaštiti vojnih i civilnih invalida rata (Narodne novine, broj 33/92, 57/92, 77/92, 27/93,  58/93, 2/94, 76/94, 108/95, 108/96, 82/01, 103/03, 148/13, 98/19) uz prijavu na natječaj dužan je, pored dokaza o ispunjavanju traženih uvjeta iz natječaja, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.
Da bi kandidat ostvario pravo prednosti pri zapošljavanju, osoba iz članka 48. stavak 1.-2.  Zakona o civilnim stradalnicima iz Domovinskog rata (Narodne novine, broj 84/21) koji u  trenutku prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze. 
Poveznica na internetsku stranicu Ministarstva branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanje prednosti pri zapošljavanju, potražiti na slijedećoj poveznici: popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)

Kandidat koji se poziva na pravo prednosti pri zapošljavanju u skladu s člankom 9. Zakona o 
profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju 
traženih uvjeta iz natječaja, priložiti i dokaz o utvrđenom statusu osobe s invaliditetom. 
Dokaz o invaliditetu smatra se javna isprava na temelju koje se osoba može upisati u očevidnik  zaposlenih osoba s invaliditetom iz članka 13. navedenog Zakona. 

Prijavom na natječaj kandidati su izričito suglasni da Dječji vrtić Skradin može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (Narodne novine 42/18).
Sukladno odredbama Uredbe (EU) 2016/679 Europskog parlamenta i Vijeća od 27. travnja  2018. godine o zaštiti pojedinaca u svezi s obradom osobnih podataka i slobodnog kretanja takvih podatka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka. 

Zamolbu za prijem u radni odnos s dokazima o ispunjavanju uvjeta dostaviti u roku  osam (8) dana od dana objave natječaja, odnosno do 20. kolovoza 2026. godine.

Zamolbu s dokazima je moguće dostaviti neposredno ili poštom na adresu Dječjeg  vrtića, e-mailom, s naznakom: ˝Za natječaj za izbor pomoćnika za djecu s teškoćama u razvoju na određeno  puno radno vrijeme – ne otvarati ˝.

Urednom prijavom na natječaj smatra se prijava koja sadrži sve podatke i priloge navedene u 
natječaju. Nepotpune i nepravovremene prijave neće se razmatrati.
Na natječaj se mogu javiti osobe oba spola. Izrazi koji se koriste u tekstu ovog natječaja, a 
imaju rodno značenje, koriste se neutralno i odnose se jednako na muški i ženski spol. 

Obavijest o rezultatima natječaja objavit će se na mrežnoj stranici vrtića  s navedenim imenom i prezimenom izabranog  kandidata.

Dječji vrtić  može  poništiti natječaj bez posebnih objašnjenja.

Natječaj je objavljen na mrežnim stranicama i oglasnim pločama Hrvatskog zavoda za  zapošljavanje te mrežnim stranicama i oglasnoj ploči Dječjeg vrtića dana 12. kolovoza 2026. godine i traje zaključno do dana 20. kolovoza 2026. godine. 

